CELEX: 32020X0415(01)
Language: et
Date: 2020-03-16 00:00:00
Title: Euroopa Väärtpaberiturujärelevalve otsus (EL) 2020/525, 16. märts 2020, nõuda, et füüsilised või juriidilised isikud, kellel on lühike netopositsioon, alandaksid ajutiselt lühikesest netopositsioonist teatamise künnist seoses selliste äriühingute emiteeritud aktsiakapitaliga, mille aktsiatega on lubatud reguleeritud turul kaubelda üle teatud teatamiskünnise, millest peab teavitama pädevaid asutusi vastavalt Euroopa Parlamendi ja nõukogu määruse (EL) nr 236/2012 artikli 28 lõike 1 punktile a

15.4.2020   
               
               
                  ET
               
               
                  Euroopa Liidu Teataja
               
               
                  L 116/5
               
            
         EUROOPA VÄÄRTPABERITURUJÄRELEVALVE OTSUS (EL) 2020/525,
         16. märts 2020,
         nõuda, et füüsilised või juriidilised isikud, kellel on lühike netopositsioon, alandaksid ajutiselt lühikesest netopositsioonist teatamise künnist seoses selliste äriühingute emiteeritud aktsiakapitaliga, mille aktsiatega on lubatud reguleeritud turul kaubelda üle teatud teatamiskünnise, millest peab teavitama pädevaid asutusi vastavalt Euroopa Parlamendi ja nõukogu määruse (EL) nr 236/2012 artikli 28 lõike 1 punktile a
         EUROOPA VÄÄRTPABERITURUJÄRELEVALVE JÄRELEVALVENÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Majanduspiirkonna lepingut, eelkõige selle IX lisa,
         võttes arvesse Euroopa Parlamendi ja nõukogu 24. novembri 2010. aasta määrust (EL) nr 1095/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ, (1) eriti selle artikli 9 lõiget 5, artikli 43 lõiget 2 ja artikli 44 lõiget 1,
         võttes arvesse Euroopa Parlamendi ja nõukogu 14. märtsi 2012. aasta määrust (EL) nr 236/2012 lühikeseks müügi ja krediidiriski vahetustehingute teatavate aspektide kohta, (2) eriti selle artiklit 28,
         võttes arvesse komisjoni 5. juuli 2012. aasta delegeeritud määrust (EL) nr 918/2012, millega täiendatakse Euroopa Parlamendi ja nõukogu määrust (EL) nr 236/2012 lühikeseks müügi ja krediidiriski vahetustehingute teatavate aspektide kohta seoses mõistetega, lühikeste netopositsioonide arvutamisega, riigi krediidiriski vahetustehingus olevate kaetud positsioonidega, teatamiskünnistega, likviidsuskünnistega piirangute peatamiseks, finantsinstrumentide väärtuse märkimisväärse langusega ja ebasoodsate sündmustega, (3) eriti selle artiklit 24,
         ning arvestades järgmist:
         1.   SISSEJUHATUS
         
         
                     (1)
                  
                  
                     Käesoleva ESMA otsusega nõutakse, et füüsilised või juriidilised isikud, kellel on lühike netopositsioon seoses aktsiaga, millega on lubatud reguleeritud turul kaubelda, teavitaksid pädevat asutust mis tahes sellise positsiooni üksikasjadest, kui positsioon saavutab või ületab 0,1 % emiteeritud aktsiakapitalist.
                  
               
                     (2)
                  
                  
                     ESMA otsusega kehtestatud meetme põhjus on riiklike pädevate asutuste ja ESMA vajadus olla teadlik lühikestest netopositsioonidest, mis on turuosalistel seoses reguleeritud turgudel kauplemiseks lubatud aktsiatega, arvestades hiljutisi erakorralisti arenguid finantsturgudel.
                  
               2.   MEETME VÕIME KÕRVALDADA OLULISI OHTE JA NENDE PIIRIÜLEST MÕJU (MÄÄRUSE (EL) NR 236/2012 ARTIKLI 28 LÕIKE 2 PUNKT A)
         
         (a)   Oht finantsturgude nõuetekohasele toimimisele ja terviklikkusele
         
         
                     (3)
                  
                  
                     COVID-19 pandeemia puhang kahjustab raskelt reaalmajandust ja ELi finantsturge. Viimaste osas kaotasid ELi aktsiaturud alates 20. veebruarist 2020 väärtusest 30 % (joonis 1) ning aktsiate hinna suur langus mõjutas kõiki sektoreid ja igat liiki emitente.
                  
               
                     (4)
                  
                  
                     ESMA leiab, et see ebasoodne olukord on tõsine oht finantsturgude nõuetekohasele toimimisele ja terviklikkusele. Hinnamuutused on nimelt seotud COVID-19 pandeemia levikuga ELis, mis on oluliselt suurendanud ELi finantsturgude tundlikkust. On olemas selge risk, et selline langustrend jätkub eelseisvatel päevadel ja nädalatel. Sellised suured hinnalangused kahjustavad hinnakujundusmehhanismi ning ohustavad seega turgude terviklikkust ja nõuetekohast toimimist.
                  
               
                     (5)
                  
                  
                     Samas mõjutavad suured kahjumid ka turu usaldust. Viimase vähenemine ohustab turgude nõuetekohast toimimist ja terviklikkust, sest see võib põhjustada täiendavat volatiilsust ning hindade järkjärgulist langust.
                  
               
                     (6)
                  
                  
                     Selles kontekstis võib lühikeseks müük hinna volatiilsust kiirendada ja kaotusi turul suurendada, nagu on kirjeldatud üksikasjalikumalt allpool punktis 3.
                  
               
                     (7)
                  
                  
                     ESMA volituste raames kohustab esitatud meede füüsilisi ja juriidilisi isikuid, kes on võtnud lühikesi netopositsioone aktsiates, millega võib reguleeritud turul kaubelda, teavitama riiklikke pädevaid asutusi madalamate teatamiskünnistega, kui on sätestatud määruse (EL) nr 236/2012 artiklis 5. See peaks suurendama riiklike pädevate asutuste ja ESMA võimet olukorda asjakohaselt hinnata ja reageerida, kui turgude terviklikkuse, nõuetekohase toimimise ning stabiilsuse tagamiseks on vaja rangemaid meetmeid.
                  
               (b)   Oht Euroopa Liidu finantssüsteemile tervikuna või selle osale
         
         
                     (8)
                  
                  
                     Nagu selgitatakse Euroopa Keskpanga (EKP) finantsstabiilsuse ülevaates, (4) on finantsstabiilsus seisund, milles finantsvahendajatest, turgudest ja turuinfrastruktuuridest koosnev finantssüsteem tuleb toime tagasilöökide ja finantstasakaalustamatusega. Oluline müügisurve ja aktsiate hinna ebatavaline volatiilsus on juba tekkinud ning need võivad jätkuda. Sellises olukorras võivad turuosalised võtta uusi lühikesi positsioone, et saada kasu hindade edasisest langemisest, mis võib omakorda süvendada viimastel nädalatel toimunud hinnalangusi. ESMA leiab, et praegused turutingimused ohustavad oluliselt Euroopa Liidu finantsstabiilsust.
                  
               
                     (9)
                  
                  
                     Need hinnalangused on jätnud valdava enamiku aktsiatest (kui mitte kõik aktsiad), millega võib reguleeritud turul kaubelda, ebakindlasse olukorda, milles edasistel hinnalangustel, mis ei ole tingitud täiendavast olulisest teabest, võivad olla väga kahjulikud tagajärjed.
                  
               
                     (10)
                  
                  
                     Meede võib olla tõhusaim praeguses olukorras, kui turule jõuab üha rohkem teavet seoses COVID-19-ga, sest see võimaldab riiklikel pädevatel asutustel turutrende paremini jälgida ja peenhäälestada edasisi reguleerivaid meetmeid.
                  
               
                     (11)
                  
                  
                     Teatamiskünniste alandamine on ESMA hinnangul esmane tegevus, mis on nende erakorraliste olude tõttu väga oluline turgudel toimuvate arengute jälgimiseks. Seda meedet saab kasutada olukorra hindamisel ja potentsiaalselt täiendavate reguleerivate meetmete järk-järgult rakendamisel, kui need osutuvad vajalikuks.
                  
               (c)   Piiriülesed mõjud
         
         
                     (12)
                  
                  
                     Eespool kirjeldatud ohud turu terviklikkusele, nõuetekohasele toimimisele ja finantsstabiilsusele hõlmavad kogu ELi. 11 eurotsooni riigi (5) 50 suurima ja likviidseima ettevõtte aktsiaid hõlmav indeks EURO STOXX 50 on alates 20. veebruarist 2020 langenud ligikaudu 30 % (joonis 1). Lisaks oli ebatavalise müügisurve mõju ilmne ka muudes ELi turgude tähtsamates indeksites (joonis 2).
                  
               
                     (13)
                  
                  
                     Arvestades, et ohud kahjustavad kõigi ELi liikmesriikide finantsturge, on piiriülesed mõjud eriti rasked.
                  
               3.   ÜKSKI PÄDEV ASUTUS EI OLE VÕTNUD OHU KÕRVALDAMISEKS MEETMEID VÕI ÜHE VÕI MITME PÄDEVA ASUTUSE VÕETUD MEETMED EI OLE OHU KÕRVALDAMISEKS PIISAVAD (MÄÄRUSE (EL) NR 236/2012 ARTIKLI 28 LÕIKE 2 PUNKT B)
         
         
                     (14)
                  
                  
                     Üks tingimustest, et ESMA saab vastu võtta käesolevas otsuses sisalduva meetme, on asjaolu, et pädev(ad) asutus(ed) ei ole võtnud ohu kõrvaldamise meetmeid või võetud meetmed ei vähenda ohtu piisavalt.
                  
               
                     (15)
                  
                  
                     Otsuses kirjeldatud turu terviklikkuse, nõuetekohase toimimise ja finantsstabiilsuse probleemid on sundinud mõnda riiklikku pädevat asutust konsulteerima riiklike meetmete üle või võtma riiklikke meetmeid, mille eesmärk on piirata aktsiate lühikeseks müüki.
                  
               
                     (16)
                  
                  
                     Hispaanias kehtestas Comisión Nacional del Mercado de Valores mitmes Hispaania kauplemiskohas noteeritud 69 aktsia (6) ajutise lühikeseks müügi keelu. Keeld kehtestati määruse (EL) nr 236/2012 artikli 23 alusel, arvestades, et asjaomaste aktsiate väärtus oli 12. märtsi 2020 seisuga langenud üle 10 % ja mittelikviidsete aktsiate väärtus üle 20 %. Keeld kehtestati 13. märtsi 2020 kauplemissessioonile ja seda ei pikendatud.
                  
               
                     (17)
                  
                  
                     Itaalias kehtestas Commissione Nazionale per le Società e la Borsa ajutise lühikeseks müügi keelu Borsa Italiana MTA turul noteeritud 85 aktsia suhtes (7). Keeld kehtestati määruse (EL) nr 236/2012 artikli 23 alusel, sest asjaomaste aktsiate väärtus oli 12. märtsi 2020 seisuga langenud üle 10 %. Keeld kehtestati 13. märtsi 2020 kauplemissessioonile ja seda ei pikendatud.
                  
               
                     (18)
                  
                  
                     Neid kahte meedet järgiti 13. märtsil 2020 ka Saksamaa turul Tradegate Exchange ning Suurbritannia ja Põhja-Iiri Ühendkuningriigis, (8) kus ajutine keeld kehtis 154 instrumendile.
                  
               
                     (19)
                  
                  
                     Selliste ajutiste määruse (EL) nr 236/2012 artikli 23 kohaste lühikeseks müügi piirangutega ei saa jätkuvaid ohte kõrvaldada, sest neid kohaldatakse ainult ühel kauplemispäeval.
                  
               
                     (20)
                  
                  
                     Pärast Itaalias ja Hispaanias võetud eespool nimetatud meetmete aegumist ei ole ELis võetud määruse (EL) nr 236/2012 kohaseid täiendavaid meetmeid ning kehtivad meetmed puuduvad käesoleva otsuse tegemise päeval.
                  
               
                     (21)
                  
                  
                     Käesoleva otsuse tegemise ajal ei ole ükski pädev asutus võtnud meetmeid, et suurendada oma läbipaistvust lühikeste netopositsioonidega seotud tegevuse arengu osas madalamate teatamiskünniste kehtestamise kaudu.
                  
               
                     (22)
                  
                  
                     Eespool nimetatud ELi-üleste ohtudega seoses on selgunud, et riiklikele pädevatele asutustele laekuv teave ei ole piisav praegustes halvenenud turutingimustes. ESMA leiab, et teatamiskünniste alandamine peaks tagama kõigile ELi riiklikele pädevatele asutustele ja ESMA-le parimad võimalikud andmed turutrendide jälgimiseks ning võimaldama pädevatel asutustel või ESMA-l võtta vajaduse korral täiendavaid meetmeid.
                  
               
                     (23)
                  
                  
                     ESMA on ka selle meetme kehtestamisel otsustanud, et uus teatamiskünnis on kohaldatav kohe pärast selle avaldamist ESMA veebilehel, nagu on ette nähtud määruse (EL) nr 236/2012 artikli 28 lõikega 9.
                  
               4.   MEETME TÕHUSUS (MÄÄRUSE (EL) NR 236/2012 ARTIKLI 28 LÕIKE 3 PUNKT A)
         
         
                     (24)
                  
                  
                     ESMA peab arvestama ka seda, mis ulatuses ja kui oluliselt kõrvaldab meede tuvastatud ohud.
                  
               
                     (25)
                  
                  
                     ESMA analüüsis viimaste kauplemispäevade tingimusi kauplemiskohtades, eriti alates 9. märtsist 2020 (joonis 1), selles osas, kui suurt ohtu need kujutavad Euroopa Liidus turgude terviklikkusele ja finantsstabiilsusele, ning kas ESMA meede oleks nende ohtude kõrvaldamisel ennetava lähenemisviisina tõhus.
                  
               (a)   Meede kõrvaldab olulisel määral ohtu finantsturgude nõuetekohasele toimimisele ja terviklikkusele
         
         
                     (26)
                  
                  
                     ESMA leiab, et vaatamata erakorralistele kahjumitele, mis on tekkinud reguleeritud turgudel aktsiatega kauplemisel alates 20. veebruarist 2020 ja eriti alates 9. märtsist 2020, on turud toiminud nõuetekohaselt ja turgude terviklikkus on suuresti säilinud.
                  
               
                     (27)
                  
                  
                     Sel põhjusel ja alates sellest kuupäevast peab ESMA käesolevat otsust praegusi asjaolusid arvestades proportsionaalseks.
                  
               
                     (28)
                  
                  
                     Sellegipoolest on turud haavatavas olukorras hilisematest arengutest tekkinud pideva müügisurve tõttu, mis mõjutab väga paljusid emitente igat liiki sektorites kõigis liikmesriikides.
                  
               
                     (29)
                  
                  
                     Äärmusliku müügisurve ja turu volatiilsuse perioodidel võivad lühikeseks müük ja lühikeste positsioonide suurenemine finantsturgudel juba olemasolevaid langustrende võimendada. Kuigi lühikeseks müügil võib muul ajal olla positiivne mõju emitentide väärtuse õigele määramisele, kaasneb praeguses turuolukorras sellega täiendav oht turgude nõuetekohasele toimimisele ja terviklikkusele.
                  
               
                     (30)
                  
                  
                     ESMA leiab, et riiklikel pädevatel asutustel ja ESMA-l puuduks sellist meedet võtmata suutlikkus jälgida turgu piisavalt praeguses turukeskkonnas, kus lühikeste positsioonide võtmine võib olulist müügisurvet ja reguleeritud turul kauplemiseks lubatud Euroopa Liidu aktsiate hinna ebatavalist volatiilsust (joonis 1) veelgi võimendada. Arvestades eelkõige praeguse erakorralise olukorra horisontaalset mõju, mis kahjustab paljusid aktsiaid kogu Euroopa liidus, võib aktsiahinna langus tuleneda täiendavast müügisurvest, mis on tingitud lühikeseks müügist ja selliste lühikeste netopositsioonide arvu suurenemisest, mis jäävad alla riiklike pädevate asutuste praegu kehtivate teatamiskünniste ja mida seetõttu ei tuvastata.
                  
               
                     (31)
                  
                  
                     Seetõttu on riiklikel pädevatel asutustel ja ESMA-l vaja võimalikult kiiresti saada teavet lühikeseks müügiga tegelevate ja lühikesi netopositsioone suurendavate turuosaliste kohta, et vajaduse korral ennetada olukorda, kus need positsioonid muutuvad müügikorralduste kaskaadini viivateks signaalideks, põhjustades täiendavat olulist väärtuse langust. Samadel põhjustel leiab ESMA, et on asjakohane säilitada määruse (EL) nr 236/2012 artiklis 6 sätestatud avalikustamiskünnis, kuid jälgib turutingimusi pidevalt ja võtab täiendavaid meetmeid, kui see on vajalik turutingimuste tõttu.
                  
               (b)   Meede kõrvaldab olulisel määral ohu Euroopa Liidu finantssüsteemile tervikuna või selle osale
         
         
                     (32)
                  
                  
                     Nagu eespool kirjeldatud, on aktsiatega kauplemisele alates 20. veebruarist 2020 ja eriti alates 9. märtsist 2020 olnud iseloomulik oluline müügisurve ja ebatavaline volatiilsus, mis põhjustab hindade olulist järkjärgulist langust, mõjutades emitente igat liiki sektorites.
                  
               
                     (33)
                  
                  
                     Pankade ja teiste finantsasutuste ning väga paljude kõigist sektoritest pärit emitentide aktsiatele endiselt avalduv müügisurve võib ohustada ühe või mitme liikmesriigi finantsstabiilsust ja lõputulemusena ka Euroopa Liidu finantssüsteemi.
                  
               
                     (34)
                  
                  
                     Lisaks leiab ESMA, et väärtuse suured langused ja äärmuslik volatiilsus, eriti alates 9. märtsist 2020, võivad vähendada turuosaliste ja laiema avalikkuse usaldust finantssüsteemi toimivuse vastu.
                  
               
                     (35)
                  
                  
                     Selliste riskide olemasolu selgub ka paljudest viimastel päevadel liikmesriikide ja Euroopa Liidu tasandil võetud meetmetest finantssüsteemi ja majanduse stabiliseerimiseks tervikuna.
                  
               
                     (36)
                  
                  
                     Nagu eespool tõendatud, võivad lühikeseks müük ja oluliste lühikeste netopositsioonide kogumine võimendada müügisurvet ja langustrendi, millega kaasneb praegu oht, millel võivad olla väga kahjulikud mõjud finantseerimisasutuste ja muude sektorite äriühingute finantsstabiilsusele. Selles kontekstis võivad andmepiirangud riiklikele pädevatele asutustele ja ESMA-le piirata nende suutlikkust kõrvaldada mis tahes negatiivseid mõjusid majandusele ja lõputulemusena ka Euroopa Liidu finantsstabiilsusele tervikuna.
                  
               
                     (37)
                  
                  
                     ESMA meetmega alandada ajutiselt lühikeste netopositsioonide teatamiskünnist riiklikele pädevatele asutustele kõrvaldatakse ohu, mis on tekkinud Euroopa Liidu finantssüsteemi osade või lõputulemusena kogu finantssüsteemi stabiilsusele.
                  
               (c)   Pädevate asutuste ohujälgimisvõimekuse parandamine
         
         
                     (38)
                  
                  
                     Tavalistes turutingimustes kasutavad riiklikud pädevad asutused kõigi lühikeseks müügist ja lühikeste netopositsioonide suurenemisest tekkida võivate ohtude jälgimiseks Euroopa Liidu õigusaktidega kehtestatud järelevalvevahendeid, eriti määrusega (EL) nr 236/2012 (9) kehtestatud lühikestest netopositsioonidest teatamise kohustust.
                  
               
                     (39)
                  
                  
                     Praeguste turutingimuste tõttu on siiski vaja tõhustada riiklike pädevate asutuste ja ESMA tegevust reguleeritud turgudel kauplemiseks lubatud aktsiate agregeeritud lühikeste netopositsioonide jälgimisel. Seoses sellega on oluline tagada, et riiklikud pädevad asutused saavad teavet lühikeste netopositsioonide suurenemise kohta varasemas etapis ja mitte künnise praegusel tasemel 0,2 %, ning ühtlasi tagada, et selline muudetud teatamiskohustus jõustub viivitamata.
                  
               
                     (40)
                  
                  
                     Seepärast parandab ESMA meede riiklike pädevate asutuste võimekust tulla toime tuvastatud ohtudega ja üldiselt jälgida ning hallata ohte turgude nõuetekohasele toimimisele ja finantsstabiilsusele halvenenud turutingimuste ajal.
                  
               5.   MEETMED EI PÕHJUSTA ÕIGUSLIKU ARBITRAAŽI RISKI (MÄÄRUSE (EL) NR 236/2012 ARTIKLI 28 LÕIKE 3 PUNKT B)
         
         
                     (41)
                  
                  
                     ESMA peab määruse (EL) nr 236/2012 artikli 28 alusel meetme vastuvõtmisel arvestama, kas meede võib põhjustada õigusliku arbitraaži riski.
                  
               
                     (42)
                  
                  
                     Kuna ESMA meede käsitleb turuosaliste teatamiskohustust seoses kõigi reguleeritud turgudel kauplemiseks lubatud aktsiatega, tagab see kõigile riiklikele pädevatele asutustele üheainsa teatamiskünnise, tagades sellega Euroopa Liidu sisestele ja välistele turuosalistele reguleeritud turul kauplemiseks lubatud aktsiatega kauplemisel võrdsed tingimused.
                  
               6.   ESMA MEEDE EI VÄHENDA FINANTSTURGUDE TÕHUSUST, SEALHULGAS EI PIIRA FINANTSTURGUDEL LIKVIIDSUST EGA TEKITA TURUOSALISTES EBAKINDLUST, MIS ON EBAPROPORTSIONAALNE VÕRRELDES MEETME KASULIKKUSEGA (MÄÄRUSE (EL) NR 236/2012 ARTIKLI 28 LÕIKE 3 PUNKT C)
         
         
                     (43)
                  
                  
                     ESMA peab hindama, kas meetmel on negatiivseid mõjusid, mida võiks käsitada ebaproportsionaalsetena võrreldes meetme kasulikkusega.
                  
               
                     (44)
                  
                  
                     ESMA peab asjakohaseks, et riiklikud pädevad asutused jälgivad tähelepanelikult turu arenguid ja lühikeste netopositsioonide mis tahes arengut, enne kui kaaluvad uute meetmete võtmist. ESMA märgib, et praegu kehtiv teatamiskünnis (0,2 % emiteeritud aktsiakapitalist) ei pruugi olla piisav, et tuvastada trende õigeaegselt praegustes erakorralistes turutingimustes.
                  
               
                     (45)
                  
                  
                     Ehkki selle otsusega sätestatud tõhustatud teatamiskohustus suurendab teatud üksuste koormust, ei piira see turuosaliste suutlikkust võtta või suurendada aktsiates omatavaid lühikesi positsioone. Seega ei kahjusta see turu tõhusust.
                  
               
                     (46)
                  
                  
                     Kõnealune meede ei tohiks kahjustada turu likviidsust, kuna piiratud arvu turuosaliste suurem teatamiskohustus ei tohiks muuta nende kauplemisstrateegiaid ja seega nende turul osalemist. Lisaks ei soovita turutegemisele ja stabiliseerimisprogrammidele ettenähtud erandiga suurendada üksuste koormust, kes osutavad tähtsaid teenuseid seoses likviidsuse kindlustamise ja volatiilsuse vähendamisega, mis on praeguses olukorras eriti oluline.
                  
               
                     (47)
                  
                  
                     ESMA leiab, et piirdudes meetme rakendamisel ühe või mitme sektori või teatud emitentide rühmaga, võib soovitud tulemus jääda saavutamata. Hinnalanguste suurus, mõjutatud aktsiate (ja sektorite) suur mitmekesisus ning ELi majanduste ja kauplemiskohtade vastastikuse seose aste lubavad oletada, et ELi-ülene meede on tõenäoliselt tõhusam kui sektoripõhised riiklikud meetmed.
                  
               
                     (48)
                  
                  
                     Turu ebakindluse tekitamise suhtes tuleks märkida, et meetmega ei looda uusi regulatiivseid kohustusi, sest sellega üksnes muudetakse juba alates 2012. aastast olemasolevat teatamiskohustust teatamiskünnise alandamisega. Seda kohaldatakse kõigile aktsiatele, millega on lubatud kaubelda reguleeritud turul, ja seega ei tekita see ebakindlust.
                  
               
                     (49)
                  
                  
                     Samuti rõhutab ESMA, et meede piirdub ainult reguleeritud turul kauplemiseks lubatud aktsiatest teatamisega, et kaasata need positsioonid, mille puhul täiendav teatamine on kõige olulisem. Meedet kohaldatakse ainult juhul, kui selle jõustumise järel saavutab või ületab positsioon 0,1 % künnise.
                  
               
                     (50)
                  
                  
                     Seepärast ei arva ESMA, et selline tõhustatud läbipaistvuskohustus võiks avaldada finantsturgude tõhususele või investoritele kahjustavat mõju, mis oleks ebaproportsionaalne võrreldes meetme kasulikkusega.
                  
               
                     (51)
                  
                  
                     Meetme kestusega seoses leiab ESMA, et kestus kolm kuud on põhjendatud, arvestades praegu kättesaadavat teavet. ESMA on teadlik, et käesolev otsus suurendab teatud turuosaliste halduskoormust, ja kavatseb kohe, kui olukord paraneb, taastada tavapärase teatamiskohustuse, kuid samas ei saa ta kõrvale jätta meetme pikendamise võimalust, kui olukord peaks halvenema.
                  
               7.   KONSULTEERIMINE JA TEAVITAMINE (MÄÄRUSE (EL) NR 236/2012 ARTIKLI 28 LÕIKED 4 JA 5)
         
         
                     (52)
                  
                  
                     ESMA on konsulteerinud Euroopa Süsteemsete Riskide Nõukoguga (ESRB). ESRB ei esitanud vastuväiteid kavandatava otsuse vastuvõtmisele.
                  
               
                     (53)
                  
                  
                     ESMA on teavitanud riiklikke pädevaid asutusi käesolevast kavandatavast otsusest.
                  
               
                     (54)
                  
                  
                     ESMA meedet hakatakse kohaldama alates käesoleva otsuse avaldamisest ESMA veebilehel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Määratlus
            „Reguleeritud turg“ on käesoleva otsuse kontekstis Euroopa Parlamendi ja nõukogu direktiivi 2014/65/EL (10) artikli 4 lõike 1 punktis 21 defineeritud reguleeritud turg.
         
         
            Artikkel 2
            Ajutised täiendavad läbipaistvuskohustused
            
               1.   Füüsiline või juriidiline isik, kellel on lühike netopositsioon seoses reguleeritud turul kauplemiseks lubatud aktsiatega äriühingu emiteeritud aktsiakapitaliga, peab määruse (EL) nr 236/2012 artiklite 5 ja 9 kohaselt asjaomast pädevat asutust teavitama, kui positsioon saavutab käesoleva artikli lõikes 2 nimetatud asjaomase künnise või langeb alla selle.
            
            
               2.   Asjaomane teatamiskünnis on protsent, mis võrdub 0,1 %-ga asjaomase äriühingu emiteeritud aktsiakapitalist ja iga 0,1 %, mis ületab selle künnise.
            
         
         
            Artikkel 3
            Erandid
            
               1.   Artiklis 2 viidatud ajutisi täiendavaid läbipaistvuskohustusi ei kohaldata määruse (EL) nr 236/2012 artikli 16 kohaselt reguleeritud turul kauplemiseks lubatud aktsiatele, kui peamine aktsiatega kauplemise koht asub kolmandas riigis.
            
            
               2.   Artiklis 2 viidatud ajutisi täiendavaid läbipaistvuskohustusi ei kohaldata turutegemisele.
            
            
               3.   Artiklis 2 viidatud ajutisi täiendavaid läbipaistvuskohustusi ei kohaldata lühikesele netopositsioonile seoses stabiliseerimise teostamisega Euroopa Parlamendi ja nõukogu määruse (EL) nr 596/2014 (11) artikli 5 alusel.
            
         
         
            Artikkel 4
            Jõustumine ja kohaldamine
            Otsus jõustub kohe pärast selle avaldamist ESMA veebilehel. See kehtib kolm kuud alates jõustumise kuupäevast.
         
         
            Pariis, 16. märts 2020
            
               
                  Järelevalvenõukogu nimel
               
               
                  eesistuja
               
               Steven MAIJOOR
            
         
         
            (1)  ELT L 331, 15.12.2010, lk 84.
         
            (2)  ELT L 86, 24.3.2012, lk 1.
         
            (3)  ELT L 274, 9.10.2012, lk 1.
         
            (4)  https://www.ecb.europa.eu/pub/financial-stability/fsr/html/ecb.fsr201911~facad0251f.en.html
         
            (5)  Austria, Belgia, Hispaania, Iirimaa, Itaalia, Luksemburg, Madalmaad, Portugal, Prantsusmaa, Saksamaa ja Soome.
         
            (6)  https://www.cnmv.es/portal/verDoc.axd?t={2ac24be5-78d8-4360-8199-c181c951e1e9}
         
            (7)  http://www.consob.it/web/consob-and-its-activities/news-in-detail/-/asset_publisher/kcxlUuOyjO9x/content/press-release-12-march-2020-short-selling-hp/718268
         
            (8)  https://www.fca.org.uk/news/news-stories/temporary-prohibition-short-selling
         
            (9)  Määruse (EL) nr 236/2012 artikkel 5.
         
            (10)  Euroopa Parlamendi ja nõukogu 15. mai 2014. aasta direktiiv 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL (ELT L 173, 12.6.2014, lk 349).
         
            (11)  Euroopa Parlamendi ja nõukogu 16. aprilli 2014. aasta määrus (EL) nr 596/2014, mis käsitleb turukuritarvitusi (turukuritarvituse määrus) ning millega tunnistatakse kehtetuks Euroopa Parlamendi ja nõukogu direktiiv 2003/6/EÜ ja komisjoni direktiivid 2003/124/EÜ, 2003/125/EÜ ja 2004/72/EÜ (ELT L 173, 12.6.2014, lk 1).
      
      
         
            LISA
            
               
            Märkus: andmed 15. märtsi 2020 seisuga.
            Allikad: Refinitiv EIKON; ESMA.
            
               Joonis 2
            
            
               Euroopa aktsiaindeksite muutumine
            
            
                         
                     
                     
                        Protsendiline muutus pärast 20. veebruari 2020
                     
                     
                        Protsendiline muutus nädalas
                     
                  
                        EURO STOXX50
                     
                     
                        –32,36 
                     
                     
                        –19,99 
                     
                  
                        AT
                     
                     
                        –36,96 
                     
                     
                        –23,50 
                     
                  
                        BE
                     
                     
                        –33,65 
                     
                     
                        –20,44 
                     
                  
                        BG
                     
                     
                        –18,26 
                     
                     
                        –15,47 
                     
                  
                        CY
                     
                     
                        –22,47 
                     
                     
                        –15,33 
                     
                  
                        CZ
                     
                     
                        –24,79 
                     
                     
                        –14,30 
                     
                  
                        DE
                     
                     
                        –32,44 
                     
                     
                        –20,02 
                     
                  
                        DK
                     
                     
                        –22,42 
                     
                     
                        –14,19 
                     
                  
                        EE
                     
                     
                        –20,92 
                     
                     
                        –14,25 
                     
                  
                        ES
                     
                     
                        –33,24 
                     
                     
                        –20,84 
                     
                  
                        FR
                     
                     
                        –32,07 
                     
                     
                        –19,87 
                     
                  
                        GR
                     
                     
                        –39,34 
                     
                     
                        –20,17 
                     
                  
                        HR
                     
                     
                        –25,18 
                     
                     
                        –16,88 
                     
                  
                        HU
                     
                     
                        –25,34 
                     
                     
                        –16,99 
                     
                  
                        IE
                     
                     
                        –28,85 
                     
                     
                        –17,85 
                     
                  
                        IS
                     
                     
                        –18,24 
                     
                     
                        –4,16 
                     
                  
                        IT
                     
                     
                        –36,39 
                     
                     
                        –23,30 
                     
                  
                        LT
                     
                     
                        –16,65 
                     
                     
                        –9,98 
                     
                  
                        LU
                     
                     
                        –35,66 
                     
                     
                        –19,27 
                     
                  
                        LV
                     
                     
                        –10,87 
                     
                     
                        –7,28 
                     
                  
                        MT
                     
                     
                        –9,05 
                     
                     
                        –7,55 
                     
                  
                        NL
                     
                     
                        –30,42 
                     
                     
                        –18,52 
                     
                  
                        NO
                     
                     
                        –29,25 
                     
                     
                        –17,39 
                     
                  
                        PL
                     
                     
                        –33,04 
                     
                     
                        –21,68 
                     
                  
                        PT
                     
                     
                        –29,08 
                     
                     
                        –17,85 
                     
                  
                        RO
                     
                     
                        –22,30 
                     
                     
                        –16,55 
                     
                  
                        SE
                     
                     
                        –27,51 
                     
                     
                        –15,50 
                     
                  
                        SI
                     
                     
                        –22,37 
                     
                     
                        –13,61 
                     
                  
                        SK
                     
                     
                        –5,69 
                     
                     
                        –5,02 
                     
                  
                        Allikas: Refinitiv Datastream.
                        Andmed seisuga : 15. märts 2020